b'\n_START_ARTICLE_\nMikojan-Gurevi\xc4\x8d MiG-9\n_START_PARAGRAPH_\nMikojan-Gurevi\xc4\x8d MiG-9 (rusko \xd0\x9c\xd0\xb8\xd0\xba\xd0\xbe\xd1\x8f\xd0\xbd \xd0\xb8 \xd0\x93\xd1\x83\xd1\x80\xd0\xb5\xd0\xb2\xd0\xb8\xd1\x87 \xd0\x9c\xd0\xb8\xd0\x93-9) je lovsko letalo ruskega konstrukcijskega biroja Mikojan-Gurevi\xc4\x8d (MiG). Letalo je bilo prvo sovjetsko serijsko reaktivno letalo._NEWLINE_MiG-9 so razvili iz preskusnega letala I-300. Z deli so za\xc4\x8deli februarja 1945. S prvim letalom I-300 (F-1) je glavni preizkusni pilot Aleksej Nikolajevi\xc4\x8d Grin\xc4\x8dik za dvajstet minut poletel 24. aprila 1946. V trup letala so ob strani vgradili dva turboreaktivna motorja RD-20 (\xd1\x80\xd0\xb5\xd0\xb0\xd0\xba\xd1\x82\xd0\xb8\xd0\xb2\xd0\xbd\xd1\x8b\xd0\xb9 \xd0\xb4\xd0\xb2\xd0\xb8\xd0\xb3\xd0\xb0\xd1\x82\xd0\xb5\xd0\xbb\xd1\x8c) letalskega zavoda \xe2\x84\x9616 iz Kazana, ki sta bila kopiji zaplenjenih nem\xc5\xa1kih motorjev BMW 003A. Letalo je bilo za tiste \xc4\x8dase izvirno. Vsa dotedanja reaktivna letala so imela en motor v trupu (He-178) ali nad trupom (He-162), motorja v krilu (Gloster Meteor) ali pod krilom (Ar 234, Me-262, idr.). Za konstrukcijo MiG-9 so nekateri predlagali kopijo \xc5\xbee presku\xc5\xa1enega nem\xc5\xa1kega Me-262._NEWLINE_Po preskusnih poletih so za\xc4\x8deli serijsko izdelovati I-300 v Stalinovi letalski tovarni \xe2\x84\x961 v Kujbi\xc5\xa1evu in ga decembra 1946 kot MiG-9 dostavljati v Letalske sile SZ (VVS (\xd0\x92\xd0\x92\xd0\xa1)). Na osnovi MiG-9 so izdelali tudi dve \xc5\xa1olski letali I-301T (FT-1 in FT-2). V zavodu \xe2\x84\x961 so izdelali vsega 604 letal MiG-9. Do leta 1948 so v ve\xc4\x8d izpeljankah izdelali prek 1.000 letal. Letalo je imelo veliko te\xc5\xbeav s stabilnim letenjem in vodenjem, vendar so ga zaradi politi\xc4\x8dnih razlogov vseeno vklju\xc4\x8dili v enote._NEWLINE_NATO oznaka MiG-9 je bila \xc2\xbbfargo\xc2\xab. Poleg Sovjetske zveze je bilo letalo tudi v oboro\xc5\xbeitvi Kitajske.\n_START_SECTION_\nLastnosti\n_START_PARAGRAPH_\nLastnosti (MiG-9FS) _NEWLINE__NEWLINE_Razpon kril: 10 m _NEWLINE_Dol\xc5\xbeina:  9,83 m _NEWLINE__NEWLINE_Vi\xc5\xa1ina: 3,22 m _NEWLINE__NEWLINE_Povr\xc5\xa1ina kril: 21,00 m _NEWLINE_Masa praznega letala: 3.540 kg _NEWLINE__NEWLINE_Masa polnega letala: kg _NEWLINE__NEWLINE_Skupna (vzletna) masa: 5.070\xc2\xa0kg _NEWLINE__NEWLINE_Najve\xc4\x8dja masa:5.500\xc2\xa0kg _NEWLINE__NEWLINE_Masa med bojem: kg _NEWLINE__NEWLINE_Gorivo: l _NEWLINE__NEWLINE_Oboro\xc5\xbeitev: en 37 mm Nudelmanov top NS-37 in dva 23\xc2\xa0mm topa NS-23_NEWLINE__NEWLINE_Pogon: dva turboreaktivna motorja TRD RD-20 z 2 \xc2\xb7  7,848 kN potiska _NEWLINE__NEWLINE_Cena: _NEWLINE__NEWLINE_Posadka: 1\n_START_SECTION_\nZmogljivosti\n_START_PARAGRAPH_\nNajve\xc4\x8dja hitrost: 911\xc2\xa0km/h (965\xc2\xa0km/h)_NEWLINE__NEWLINE_Najve\xc4\x8dja hitrost ob morski gladini: 864\xc2\xa0km/h _NEWLINE__NEWLINE_Najve\xc4\x8dja hitrost na vi\xc5\xa1ini 4.500 m: 911\xc2\xa0km/h _NEWLINE__NEWLINE_Srednja hitrost: _NEWLINE__NEWLINE_Mejna hitrost strmoglavljenja: _NEWLINE__NEWLINE_Pristajalna hitrost: 170\xc2\xa0km/h _NEWLINE__NEWLINE_Doseg: 1.100\xc2\xa0km _NEWLINE__NEWLINE_Najve\xc4\x8dja vi\xc5\xa1ina: 12.800 m _NEWLINE__NEWLINE_Vzpon: (5.000 m) 4 18_NEWLINE__NEWLINE_Akcijski radij: km _NEWLINE__NEWLINE_\xc4\x8cas obrata: 37\xcb\xa2'